CELEX: 32003D0467
Language: et
Date: 2003-06-23 00:00:00
Title: Komisjoni otsus, 23. juuni 2003, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega (teatavaks tehtud numbri K(2003) 1925 all)EMPs kohaldatav tekst

Tähtis õiguslik teade

|

32003D0467

Euroopa Liidu Teataja L 156 , 25/06/2003 Lk 0074 - 0078

		Komisjoni otsus,23. juuni 2003,millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega(teatavaks tehtud numbri K(2003) 1925 all)(EMPs kohaldatav tekst)(2003/467/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigade kaubandust mõjutavate tervishoiuprobleemide kohta, [1] viimati muudetud komisjoni määrusega (EÜ) 1226/2002, [2] eriti selle A lisa I jao punkti 4, A lisa II jao punkti 7 ja D lisa I jao punkti E,ning arvestades järgmist:(1) Direktiivis 64/432/EMÜ sätestatakse, et teatavate kõnealuses direktiivis ettenähtud tingimuste täitmise korral võib liikmesriikide või nende osade või piirkondade veisekarjad kuulutada ametlikult vabaks tuberkuloosist, brutselloosist ja veiste ensootilisest leukoosist.(2) Komisjoni otsusega 1999/467/EÜ, [3] viimati muudetud otsusega 2001/26/EÜ, [4] on teatavatele liikmesriikidele ja nende piirkondadele antud seoses veisekarjadega ametlikult tuberkuloosivaba staatus.(3) Komisjoni otsusega 1999/466/EÜ, [5] viimati muudetud otsusega 2003/164/EÜ, [6] on teatavatele liikmesriikidele ja nende piirkondadele antud seoses veisekarjadega ametlikult brutselloosivaba staatus.(4) Komisjoni otsusega 1999/465/EÜ, [7] viimati muudetud otsusega 2003/177/EÜ, [8] on teatavatele liikmesriikidele ja nende piirkondadele antud seoses veisekarjadega ametlikult veiste ensootilisest leukoosist vaba staatus.(5) Belgia esitas kogu oma territooriumi kohta ja Itaalia Ascoli Piceno, Bergamo, Lecco ja Sondrio provintsi kohta komisjonile dokumendid, mis tõendavad kõigi direktiivis 64/432/EMÜ ettenähtud tingimuste täitmist, et Belgia territooriumi ning kõnealused Itaalia piirkonnad võiks kuulutada seoses veisekarjadega ametlikult tuberkuloosivabaks.(6) Belgia esitas kogu oma territooriumi kohta ja Itaalia Sardiinia maakonna ning Ascoli Piceno, Bergamo, Como, Lecco, Mantova, Sondrio, Trento ja Varese provintsi kohta komisjonile dokumendid, mis tõendavad kõigi direktiivis 64/432/EMÜ ettenähtud tingimuste täitmist, et Belgia territooriumi ning kõnealused Itaalia piirkonnad võiks kuulutada seoses veisekarjadega ametlikult brutselloosivabaks.(7) Itaalia esitas Ascoli Piceno, Bergamo, Brescia, Como, Lecco, Mantova, Sondrio ja Varese provintsi kohta komisjonile dokumendid, mis tõendavad kõigi direktiivis 64/432/EMÜ ettenähtud tingimuste täitmist, et kõnealused piirkonnad võiks kuulutada ametlikult vabaks veiste ensootilisest leukoosist.(8) Selguse huvides tuleks seoses veisekarjadega ametlikult tuberkuloosist, brutselloosist ja veiste ensootilisest leukoosist vabaks kuulutatud liikmesriikide ja nende piirkondade loetelu esitada ühes ja samas õigusaktis. Seetõttu tuleks otsused 1999/467/EMÜ, 1999/466/EMÜ ja 1999/465/EMÜ kehtetuks tunnistada.(9) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA OTSUSE:Artikkel 1Ametlikult tuberkuloosivabad liikmesriigid ja nende piirkonnad1. I lisa 1. peatükis loetletud liikmesriigid kuulutatakse seoses veisekarjadega ametlikult tuberkuloosivabaks.2. I lisa 2. peatükis loetletud liikmesriikide piirkonnad kuulutatakse seoses veisekarjadega ametlikult tuberkuloosivabaks.Artikkel 2Ametlikult brutselloosivabad liikmesriigid ja nende piirkonnad1. II lisa 1. peatükis loetletud liikmesriigid kuulutatakse seoses veisekarjadega ametlikult brutselloosivabaks.2. II lisa 2. peatükis loetletud liikmesriikide piirkonnad kuulutatakse seoses veisekarjadega ametlikult brutselloosivabaks.Artikkel 3Ametlikult veiste ensootilisest leukoosist vabad liikmesriigid ja nende piirkonnad1. III lisa 1. peatükis loetletud liikmesriigid kuulutatakse seoses veisekarjadega ametlikult vabaks veiste ensootilisest leukoosist.2. III lisa 2. peatükis loetletud liikmesriikide piirkonnad kuulutatakse seoses veisekarjadega ametlikult vabaks veiste ensootilisest leukoosist.Artikkel 4Kehtetuks tunnistamineOtsused 1999/465/EÜ, 1999/466/EÜ ja 1999/467/EÜ tunnistatakse kehtetuks.Artikkel 5AdressaadidKäesolev otsus on adresseeritud liikmesriikidele.Brüssel, 23. juuni 2003Komisjoni nimelkomisjoni liigeDavid Byrne[1] EÜT 121, 29.7.1964, lk 1977/64.[2] EÜT L 179, 9.7.2002, lk 13.[3] EÜT L 181, 16.7.1999, lk 36.[4] EÜT L 6, 11.1.2001, lk 18.[5] EÜT L 181, 16.7.1999, lk 34.[6] ELT L 66, 11.3.2003, lk 49.[7] EÜT L 181, 16.7.1999, lk 32.[8] ELT L 70, 14.3.2003, lk 50.--------------------------------------------------I LISA1. PEATÜKK Ametlikult tuberkuloosivabad liikmesriigidBelgiaTaaniSaksamaaPrantsusmaaLuksemburgMadalmaadAustriaSoomeRootsi2. PEATÜKK Ametlikult tuberkuloosivabad liikmesriikide piirkonnadItaalias:- Lombardia maakonnas: Bergamo, Lecco ja Sondrio provints- Marche maakonnas: Ascoli Piceno provints- Trentino-Alto Adige maakond: Bolzano ja Trento provints--------------------------------------------------II LISA1. PEATÜKK Ametlikult brutselloosivabad liikmesriigidBelgiaTaaniSaksamaaLuksemburgMadalmaadAustriaSoomeRootsi2. PEATÜKK Ametlikult brutselloosivabad liikmesriikide piirkonnadItaalias:- Lombardia maakonnas: Bergamo, Como, Lecco, Mantova, Sondrio ja Varese provints- Marche maakonnas: Ascoli Piceno provints- Trentino-Alto Adige maakonnas: Bolzano ja Trento provints- Emilia-Romagna maakonnas: Bologna, Ferrara, Forli-Cesena, Modena, Parma, Piacenza, Ravenna, Reggio Emilia ja Rimini provints- Sardiinia maakonnas: Cagliari, Nuoro, Oristana ja Sassari provintsPortugalis:- Assooride autonoomses piirkonnas: Pico, Graciosa, Florese ja Corvo saarÜhendkuningriigis:- Suurbritannias: Inglismaa, Šotimaa ja Wales--------------------------------------------------III LISA1. PEATÜKK Ametlikult veiste ensootilisest leukoosist vabad liikmesriigidBelgiaTaaniSaksamaaHispaaniaPrantsusmaaIirimaaLuksemburgMadalmaadAustriaSoomeRootsiÜhendkuningriik2. PEATÜKK Ametlikult veiste ensootilisest leukoosist vabad liikmesriikide piirkonnadItaalias:- Lombardia maakonnas: Bergamo, Brescia, Como, Lecco, Mantova, Sondrio ja Varese provints- Marche maakonnas: Ascoli Piceno provints- Trentino-Alto Adige maakonnas: Bolzano ja Trento provints- Emilia-Romagna maakonnas: Bologna, Ferrara, Forli-Cesena, Modena, Parma, Piacenza, Ravenna, Reggio Emilia ja Rimini provints- Valle d’Aosta maakonnas: Aosta provints--------------------------------------------------